Document ID: 31984R1067

*****
ΚΑΝΟΝΙΣΜΟΣ (ΕΟΚ) αριθ. 1067/84 ΤΗΣ ΕΠΙΤΡΟΠΗΣ
της 17ης Απριλίου 1984
που τροποποιεί τον κανονισμό (ΕΟΚ) αριθ. 2167/83 σχετικά με τις λεπτομέρειες εφαρμογής όσον αφορά τη χορήγηση γάλακτος και ορισμένων γαλακτοκομικών προϊόντων σε μαθητές σχολικών ιδρυμάτων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 856/84 (2), και ιδίως το άρθρο 26 παράγραφος 4,
Εκτιμώντας:
ότι το άρθρο 11 του κανονισμού (ΕΟΚ) αριθ. 2167/83 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 2603/83 (4), προβλέπει ότι για το σχολικό έτος 1983/84 τα κράτη μέλη μπορούν να παρεκκλίνουν από ορισμένες διατάξεις διαχείρισης και ελέγχου που προβλέπονται στον κανονισμό αυτό, υπό τον όρο ότι θα προβλέψουν ισοδύναμες εγγυήσεις προς τις διατάξεις αυτές και ότι θα ενημερώσουν σχετικά την Επιτροπή·
ότι από την κτηθείσα πείρα αποδεικνύεται απαραίτητο να παραταθεί για ένα χρόνο αυτή η δυνατότητα παρέκκλισης·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 11 του κανονισμού (ΕΟΚ) αριθ. 2167/83 αντικαθίσταται από το ακόλουθο κείμενο:
«Άρθρο 11
Κατά τη διάρκεια του σχολικού έτους 1984/85, τα κράτη μέλη μπορούν να παρεκκλίνουν από τις διατάξεις του άρθρου 5 παράγραφος 2, του άρθρου 6 και του άρθρου 7, υπό τον όρο ότι προβλέπουν μέτρα που παρέχουν εγγυήσεις ισοδύναμες με τις διατάξεις αυτών των άρθρων και γνωστοποιούν αυτά τα μέτρα στην Επιτροπή πριν από την 1η Οκτωβρίου 1984.»
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Αυγούστου 1984.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Απριλίου 1984.

Labels: 12
3
17
19